《拟古四首 其四》
明代·江源

兔丝附朴樕，栖鸟云枯枝。物情有如此，贱妾当何依。

君子恩已毕，膏沐为谁施。衰贱焉足纪，乐哉新相知。

迟迟白日晚，百年谁能持。弃捐勿复道，有酒斟酌之。

韬光日沈饮，忘此孤生悲。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。